Κατζόλ

Η Κατζόλ (Kajol, γενν. Kajol Mukherjee, 5 Αυγούστου 1974), επίσης γνωστή ως Kajol Devgn, είναι Ινδή ηθοποιός, που εργάζεται κυρίως στον κινηματογράφο χίντι. Γεννημένη σε μια καλλιτεχνική οικογένεια, είναι η κόρη της ηθοποιού Tanuja Samarth και του κινηματογραφιστή Shomu Mukherjee. Έχει λάβει αρκετά βραβεία, μεταξύ των οποίων έξι Filmfare Awards, και μαζί με την θεία της Nutan, κατέχει το ρεκόρ με τις περισσότερες νίκες στην κατηγορία Καλύτερης Ηθοποιού στα ίδια βραβεία (έχουν λάβει πέντε βραβεία έκαστη). Το 2011, η κυβέρνηση της Ινδίας την τίμησε με το βραβείο Padma Shri, που είναι το τέταρτο υψηλότερο τιμητικό βραβείο στην χώρα.

Έκανε την πρώτη εμφάνιση στη δραματική ταινία Bekhudi (1992) και την πρώτη της εμπορική επιτυχία με το θρίλερ Baazigar (1993) ενώ η αναγνωρισιμότητα ήρθε με τη ρομαντική ταινία Yeh Dillagi (1994). Εγκαταστάθηκε στη βιομηχανία του κινηματογράφου με τους πρωταγωνιστικούς ρόλους στις ρομαντικές ταινίες Dilwale Dulhania Le Jayenge (1995), Kuch Kuch Hota Hai (1998) και Kabhi Khushi Kabhie Gham... (2001). Κέρδισε το Filmfare Award Καλύτερης Ηθοποιού για καθεμιά από αυτές τις ταινίες αλλά και για τους ρόλους στις ταινίες Fanaa (2006) και My Name Is Khan (2010). Άλλες ταινίες της περιλαμβάνουν τα θρίλερ Gupt: The Hidden Truth (1997) και Dushman (1998), και τις ρομαντικές δραματικές ταινίες Ishq (1997), Pyaar Kiya To Darna Kya (1998), Pyaar To Hona Hi Tha (1998) και Hum Aapke Dil Mein Rehte Hain (1999). Η μεγαλύτερη επιτυχία της ήρθε με την κωμωδία δράσης Dilwale (2015) και τη δραματική ταινία Tanhaji (2020).

Εκτός από τον κινηματογράφο, η Κατζόλ είναι επίσης ακτιβίστρια και σπουδαίο είναι το έργο της για τις χήρες και τα παιδιά, για το οποίο βραβεύθηκε με το Karmaveer Puraskaar το 2008. Έχει συμμετάσχει ως κριτής στο ριάλιτι σόου ταλέντων Rock-N-Roll Family και κατέχει διοικητική θέση στις εταιρείες Devgn Entertainment και Software Ltd. Είναι παντρεμένη με τον ηθοποιό Ajay Devgn από το 1999, με τον οποίο έχει αποκτήσει δυο παιδιά.

 Περαιτέρω μελέτη 






 Εξωτερικοί σύνδεσμοι 



Παραπομπές

Κατζολ